Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa 14. 11. 2016

Prítomní: PaedDr. Mária Barancová, Ing. Martin Patoprstý, MVDr. Marián Gajdoš, 
                   Mgr. Petra Palenčárová, PaedDr. Ján  Filc, Bc. Radovan Bajer,
Neprítomní: Mgr. Art. Tomáš Manina – ospr.,

PROGRAM:   

1. Otvorenie, privítanie členov komisie
2. Schválenie dohody o partnerských vzťahoch a spolupráci medzi mestskou časťou 
    Bratislava – Ružinov a mestom Mtskheta
                                                                                      Predkladateľ: Ing. Dušan Pekár
                                                                                                             starosta

3. Zmena stanov spoločnosti CULTUS Ružinov, a. s. so sídlom na Ružinovská 28, 829 09 
    Bratislava
                                                                                      Predkladateľ: JUDr. Michal Sygút
                                                                                                             prednosta

4. Návrh na 2. zmenu rozpočtu mestskej časti Bratislava - Ružinov
                                                                                      Predkladateľ: Ing. Alena Lehotayová
                                                                                                     vedúca ekonomického odboru

5. Stanovisko mestskej časti Bratislava – Ružinov k návrhu dodatku Štatútu hl. mesta SR 
    Bratislavy
                                                                                      Predkladateľ: Ing. Alena Lehotayová
                                                                                                     vedúca ekonomického odboru

6. Informácia o stave hospodárenia a personálnom obsadení v RŠK, p. o. za 3. štvrťrok 2016
                                                                                       Predkladateľ: Ing. Ľubomír Lenár
                                                                                                              riaditeľ RŠK, p.o.
7. Stanovisko k návrhu dodatku Štatútu hl. mesta SR, Bratislavy v oblasti odpadového 
    hospodárstva
                                                                                       Predkladateľ: RNDr. Lesia Richterová
                                                                                                              vedúca odboru 
                                                                                                              regionálneho rozvoja a 
                                                                                                              životného prostredia

8. Rôzne
9. Záver

     

K bodu 1:

     Prítomných privítala a pracovné stretnutie otvorila PaedDr. Mária Barancová, predsedníčka komisie. Členovia komisie súhlasili s jednotlivými bodmi programu.

K bodu 2:
     
      Materiál komisii predložil Ing. Mgr. Dušan Pekár, starosta mestskej časti Bratislava – Ružinov. Informoval o návšteve mesta Mtskheta pri príležitosti Dní mesta Mtskheta, rozhovoroch so zástupcami mesta. Je snahou oboch strán uzatvoriť dohodu o partnerských vzťahoch, vzájomnej spolupráci, výmene skúseností a poznatkov v oblasti hospodárskeho, spoločenského a kultúrneho rozvoja. Na základe uvedeného mestská časť Bratislava - Ružinov vypracovala Dohodu o partnerských vzťahoch a spolupráci. S jej  znením zástupcovia mesta Mtskheta súhlasili. Znenie zmluvy bolo predložené a odsúhlasené i Miestnou radou mestskej časti Bratislava – Ružinov a bude postúpené miestnemu zastupiteľstvu. 
             
       Komisia školstva, kultúry a športu  po prerokovaní  predložený materiál 
„Schválenie dohody o partnerských vzťahoch a spolupráci medzi mestskou časťou     Bratislava – Ružinov a mestom Mtskheta“
 
1.)	berie na vedomie

2.)	odporúča schváliť
            predložený materiál v MZ MČ Bratislava – Ružinov

 Hlasovanie:   Prítomní:  6
          	                          Za:  6
     
  K bodu 3:

      Informácie k materiálu poskytli starosta mestskej časti Ing. Pekár a prednosta miestneho úradu JUDr. Michal Sygút. Hovorili o hlavných dôvodoch zmeny stanov spoločnosti. Informovali, že materiál bol prerokovaný a schválený v dozornej rade spoločnosti. Následne dňa 7. 7. 2016 bol predložený Miestnemu zastupiteľstvu mestskej časti Bratislava – Ružinov pod názvom „Informatívna správa o zmene stanov spoločnosti CULTUS Ružinov, a. s. ...“, ktoré ho zobralo na vedomie. V súlade s platným VZN mestskej časti Bratislava – Ružinov č. 13/2012 o zásadách hospodárenia s majetkom mestskej časti Bratislava – Ružinov a s majetkom hl. m. SR Bratislavy zvereným do správy mestskej časti Bratislava – Ružinov je však nutné zmenu stanov prerokovať i v miestnom zastupiteľstve, teda predložiť ho ako riadny, nie ako informatívny materiál. 
         
       Komisia školstva, kultúry a športu  po prerokovaní  predložený materiál
„Zmena stanov spoločnosti CULTUS Ružinov, a. s. so sídlom na Ružinovská 28, 829 09 
 Bratislava“
 
1.) berie na vedomie

Hlasovanie:   Prítomní:  6
          	                         Za:  6

K bodu 4:

     Prítomných oboznámila s materiálom Ing. Lehotayová. Zdôvodnila úpravy v jednotlivých rozpočtových položkách v príjmovej aj výdavkovej časti. Podrobne popísala bežné a kapitálové príjmy a výdavky, ako i úpravy vo výške zapojenia finančných operácií. Oboznámila členov s položkami, ktorých sa týka navrhnutá zmena. 
     Komisia školstva, kultúry a športu materiál „Návrh na 2. zmenu rozpočtu mestskej časti Bratislava - Ružinov“ prerokovala a

1.) berie na vedomie

2.) odporúča schváliť
     predložený materiál v MZ m. č. Bratislava – Ružinov
                        
Hlasovanie:   Zúčastnilo sa: 6 
          	                                            Za:  6

K bodu 5:

     Materiál komisii predložila Ing. Lehotayová. Informovala o požiadavke primátora o stanovisko MZ formou súhlasu/nesúhlasu k návrhu dodatku Štatútu hlavného mesta SR Bratislavy. Návrh zahŕňa dve zmeny – oblasť solidarity a oblasť príjmov z priestupkového konania. Oblasť solidarity sa týka dofinancovania malých mestských častí Bratislavy veľkými mestskými časťami, ako sú Staré Mesto, Nové Mesto, Petržalka  a Ružinov. Na konci štvrťrokov im bude pridelená suma určená podľa presne zadaného kľúča, z celkovej sumy 1 950 000, - € stanovenej na kalendárny rok a o túto sumu sa zníži prídel pre väčšie mestské časti. Ďalej šlo o zmenu v oblasti priestupkov. V súlade s novelou zákona č. 372/1990 Zb. o priestupkoch nastáva zmena – ak priestupok prejednala obec, úhrada z trov konania je príjmom obce, teda výnosy z úhrad trov konania priestupkov, ktoré prejednáva mestská časť, sú príjmom danej mestskej časti.

     Komisia školstva, kultúry a športu materiál „Stanovisko mestskej časti Bratislava – Ružinov k návrhu dodatku Štatútu hl. mesta SR Bratislavy“ prerokovala a

1.) berie na vedomie

2.) odporúča
predložený materiál schváliť v MZ m. č. Bratislava – Ružinov.

Hlasovanie:   Prítomní:  6
          	                         Za:  6   

K bodu 6:

     Ing. Lenár informoval členov komisie o činnosti RŠK, p. o., ktorú uskutočňoval v súlade s plánom práce a plánom akcií na rok 2016. Hovoril o vykonaných opravách a rekonštrukciách. Informoval o ďalšom uhradení minulých dlhov, konštatoval, že hospodárenie RŠK, p. o. má zatiaľ kladný výsledok. Upozornil na prehľadnú tabuľku s informáciami o čerpaní rozpočtu. Momentálne je celkový počet zamestnancov na trvalý pracovný pomer 28.

     Komisia školstva, kultúry a športu materiál „Informácia o stave hospodárenia a personálnom obsadení v RŠK, p. o. za 3. štvrťrok 2016“ prerokovala a

1.) berie na vedomie

 Hlasovanie:   Prítomní:  6
          	                          Za:  6     

K bodu 7:   

     RNDr. Richterová oboznámila komisiu s požiadavkou primátora o zaujatie stanoviska MZ MČ Bratislava – Ružinov k návrhu dodatku Štatútu hl. mesta SR Bratislavy v oblasti odpadového hospodárstva. Vysvetlila ciele návrhu – rozdeliť a zosúladiť úlohy podľa toho, či sú celomestského alebo miestneho charakteru a upresniť prenesené kompetencie, ktoré vyplývajú zo zákona č.79/2015. V návrhu  dodatku sú úpravy vyjadrujúce povinnosti mestských častí, ktoré si budú povinné plniť. Zachováva sa pôvodné rozdelenie úloh samosprávy a prenesených pôsobností medzi Bratislavou a mestskými časťami. Konštatovala, že v našej mestskej časti sa uvedené skutočnosti vo veľkej miere realizovali ešte pred vznikom predmetného dodatku. Ďalej sa v návrhu dodatku rieši prejednávanie priestupkov „Na úseku odpadov“, t. j. ktoré priestupky budú prejednávané hlavným mestom SR Bratislavou a ktoré mestskými časťami Bratislavy, čo je už dané príslušnými ustanoveniami zákona č. 79/2015. 

     Komisia školstva, kultúry a športu materiál „Návrh dodatku Štatútu hl. mesta SR Bratislavy v oblasti odpadového hospodárstva“ prerokovala a

1)berie na vedomie

2) odporúča schváliť
   predložený materiál v MZ m. č. Bratislava – Ružinov

Hlasovanie:   Prítomní:  6
          	                         Za:  6     

K bodu 8:

     MVDr. Gajdoš informoval o priebehu návštevy SZĽH za účelom prerokovania a ujasnenia podmienok  zmluvy, ktorá bola uzatvorená medzi MČ Bratislava – Ružinov a SZĽH. Rokovania ešte nie sú ukončené, o ich záveroch bude následne komisiu informovať.

     PaedDr. Barancová vysvetlila členom komisie dôvod plánovanej zmeny termínu vypracovania a predloženia materiálu „Koncepcia rozvoja športu v MČ Bratislava – Ružinov v súčinnosti s RŠK, p. o. v uznesení MZ mestskej časti Bratislava – Ružinov č. 292/XVI/2016 zo dňa 21. 6. 2016.“
     Zároveň sa členovia komisie dohodli, že na rokovaní MZ MČ Bratislava - Ružinov požiadajú starostu mestskej časti, aby oslovil primátora s požiadavkou poveriť PaedDr. Filca v zastupovaní mestskej časti Bratislava – Ružinov pri tvorbe koncepcie športu hl. mesta SR Bratislavy.

     Komisia vzala na vedomie list Mgr. Art. Tomáša Maninu, ktorým sa vzdáva postu člena komisie školstva, kultúry a športu.

K bodu 16:

    Pracovné stretnutie ukončila PaedDr. Barancová.

                                                                                                     PaedDr. Mária Barancová v. r. 
                                                                                                         predsedníčka komisie

V Bratislave   16. 11. 2016
Zapísala: Mgr. J. Lukáčová v. r.